Diari Oficial de la Generalitat Valenciana


Sumari del DOGV 4367, del 29-10-2002 (2002/11421)

Informació pública del PAI, projecte d'urbanització i projecte de reparcel·lació de c/ Pintor Durero - c/ Pintor Miró.
----------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11140


Organisme emissor
:   Ajuntament de Teulada

Tipus de document
:   Anunci

Informació pública del PAI, projecte d'urbanització i projecte de reparcel·lació de c/ Pintor Durero - c/ Pintor Miró. [2002/X11356]
  
Esta Alcaldia-Presidència, per Resolució adoptada el dia 1 d'octubre de 2002, ha resolt:
  
Primer. Sotmetre al tràmit d'informació pública l'alternativa tècnica de programa per al desenrotllament de l'actuació integrada en c/ Pintor Durero - c/ Pintor Miró, que inclou projecte d'urbanització i projecte de reparcel·lació, presentat per la mercantil Bemoncri, SL, per el termini de vint (20) dies hàbils, mitjançant edicte publicat en un diari d'informació general editat en la Comunitat Valenciana i posteriorment o simultània en el Diari Oficial de la Generalitat Valenciana, prèvia remissió dels avisos previstos en l'art. 46.3 de la LRAU.
  
Segon. La present informació pública té caràcter de simultani concurs públic per a la selecció de l'urbanitzador, podent-se presentar alternatives tècniques i al·legacions durant el termini indicat de vint (20) dies, comptadors des del següent a la publicació del present edicte en el Diari Oficial de la Generalitat Valenciana, sense que incidisca en el còmput d'este termini qualsevol altra forma de publicitat que es done a esta.
  
Tercer. Les proposicions juridicoeconòmiques, es presentaran durant els cinc (5) dies següents al venciment del termini anterior.
  
Quart. Estos terminis quedaran prorrogats per vint dies addicionals, si durant els deu primers d'informació pública, alguna persona es comprometera de presentar una alternativa tècnica sustancialment diferent a la inicial i en prestara caució, anunciant-se esta pròrroga al tauler d'edictes de l'Ajuntament i comunicant-la als qui per desconèixer-la hi hagen presentat pliques prematurament.
  
Cinquè. L'acte d'obertura de pliques es realitzarà en la següent data hàbil a la conclusió del termini per a presentar les. Si este dia fóra dissabte es posposarà al dilluns següent.
  
Sisé. L'expedient estarà de manifest i podrà consultar-se al Departament d'Obres, Urbanisme i Medi Ambient de l'Ajuntament de Teulada, en dies i hores hàbils.
  
Seté. Notificar el present acord als regidors de la corporació municipal, de conformitat i als efectes previstos en l'art. 46.3 de la LRAU.
  
Vuité. Remetre avís amb el contingut de l'edicte al domicili fiscal de qui conste al cadastre com a titular de drets afectats per l'actuació proposta.
  
Nové. Sol·licitar al Registre de la Propietat de Xàbia, certificat registral de domini i càrregues de les finques incloses en la unitat d'execcució objecte de reparcel·lació.
  
Deu. L'adjudicació del programa que es realitze s'efectuarà amb els condicionants o modificacions que, en el seu cas, acorde l'Ajuntament de Teulada.
  
La relació de titulars afectats és la que a continuació es relaciona, per si no fóra possible practicar-ne avís a algú d'ells, per resultar desconeguts, ignorar-se el lloc d'avís, o bé, si intentat este, no s'haguera pogut practicar, servint la present publicació a tal efecte, de conformitat amb l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú:
  
El que pose en coneixement fent-li saber que contra el present acord plenari definitiu en via administrativa, pot interposar recurs potestatiu de reposició en el termini d'un mes davant el mateix òrgan que el va adoptar, a partir de la recepció de la present, previ al contenciós administratiu, o directament este, davant el Jutjat Contenciós Administratiu, en el termini de dos mesos a partir de la recepció de la present, o de la notificació de la resolució del recurs de reposició.